Държавен вестник, бр. 33, 2016 г., стр. 49

БРОЙ  33	
Д Ъ Р Ж А В Е Н  В Е С Т Н И К 	
СТР.  49  
информацията и документацията по ал. 1 
на органите за надзор на пазара по чл. 27, 
ал. 2 ЗТИП в определен от тях срок.
(3) По искане на органите по ал. 1 вноси-
телят оказва съдействие при всяко предпри-
ето действие за отстраняване на рисковете, 
свързани със съоръженията под налягане 
или функционалните групи, които е пуснал 
на пазара.
Раздел V
Задължения на дистрибутора
Чл. 41. Когато предоставя на пазара да-
дено съоръжение под налягане или дадена 
функционална група, дистрибуторът действа 
с дължимата грижа по отношение на изис-
кванията на наредбата.
Чл. 42. (1) Преди да предостави на пазара 
дадено съоръжение под налягане по чл. 7, 
ал. 1 или функционална група по чл. 7, ал. 2 
и 3, дистрибуторът се уверява, че:
1. маркировката „СЕ“ е нанесена съгласно 
чл. 19;
2. съоръжението под налягане или функци-
оналната група се придружава от инструкции 
и информация за безопасност съгласно т. 3.3 
и 3.4 от приложение № 1 на български език;
3. производителят е изпълнил задълже-
нията си по чл. 26;
4. вносителят е изпълнил задълженията 
си по чл. 34.
(2) Преди да предостави на пазара дадено 
съоръжение под налягане или функционална 
група по чл. 8, дистрибуторът се уверява, че:
1. съоръжението под налягане или функци-
оналната група се придружава от инструкции 
за използване и информация за безопасност 
на български език;
2. производителят е изпълнил задълже-
нията си по чл. 26;
3. вносителят е изпълнил задълженията 
си по чл. 34.
Чл. 43. (1) Когато дистрибуторът счита 
или има основание да счита, че дадено съ-
оръжение под налягане по чл. 7, ал. 1 или 
дадена функционална група по чл. 7, ал. 2 и 
3 не съответства на съществените изисква-
ния, определени в приложение № 1, той не 
предоставя съоръжението под налягане или 
функционалната група на пазара, докато не 
бъдат приведени в съответствие.
(2) В случаите по ал. 1, когато съоръжени-
ето под налягане или функционалната група 
представлява риск, дистрибуторът информира 
за това производителя или вносителя, както 
и органите за надзор на пазара.
Чл. 44. Дистрибуторът гарантира, че 
докато отговаря за дадено съоръжение под 
налягане по чл. 7, ал. 1 или за дадена функ-
ционална група по чл. 7, ал. 2 и 3, условията 
на съхранение или транспортиране не застра-
шават съответствието им със съществените 
изисквания, определени в приложение № 1.
Чл. 45. (1) Когато счита или има осно-
вание да счита, че дадено съоръжение под 
налягане или дадена функционална група, 
които е предоставил на пазара, не съот-
ветстват на наредбата, дистрибуторът се 
уверява, че са предприети необходимите 
мерки за привеждането на съоръжението 
под налягане или на функционалната група 
в съответствие, за изтеглянето им или за 
изземването им, както е целесъобразно за 
конкретния случай.
(2) В случаите по ал. 1, когато съоръжени-
ето под налягане или функционалната група 
представляват риск, дистрибуторът незабавно 
информира за това органите за надзор на 
пазара по чл. 27, ал. 2 ЗТИП и компетентните 
органи на държавите членки, в които такива 
съоръжения под налягане или функционал-
ни групи са предоставени на пазара, като 
предоставя подробна информация, по-специ-
ално за несъответствието на съоръжението 
под налягане или функционалната група с 
приложимите изисквания и за предприетите 
коригиращи действия.
Чл. 46. (1) При обосновано искане от ор-
ганите за надзор на пазара по чл. 27, ал. 2 
ЗТИП или от компетентен орган на друга 
държава членка дистрибуторът предоставя на 
хартиен или на електронен носител цялата 
информация и документация, необходима 
за доказване на съответствието на дадено 
съоръжение под налягане или на дадена 
функционална група.
(2) По искане на органите по ал. 1 дис-
трибуторът оказва съдействие при всяко 
предприето действие за отстраняване на 
рисковете, свързани със съоръженията под 
налягане или функционалните групи, които 
е предоставил на пазара.
Г л а в а  п е т а
НОТИФИЦИРАНИ ОРГАНИ И  ПРИЗНАТИ 
ОРГАНИЗАЦИИ – ТРЕТА НЕЗАВИСИМА 
СТРАНА
Раздел I
Разрешение за извършване на оценяване на 
съответствието
Чл. 47. (1) Председателят на Държавната 
агенция за метрологичен и технически надзор 
издава разрешения на:
1. лица за оценяване на съответствието на 
съоръжения под налягане и функционални 
групи по модулите на процедурите, опреде-
лени в чл. 16;
2. лица за оценяване на съответствието на 
съоръжения под налягане и функционални 
групи по модулите на процедурите, опреде-
лени в чл. 16, и за издаване на Европейско 
одобрение за материали по глава втора;